cyanic-selkie/wikianc huggingface dataset:
Stralsund
Lidmaatskap in die Hanseverbond
Die handelstede was vanweë hul ligging in gebiede, wat deur feodale heersers soos die Deense konings geregeer is, dikwels in 'n baie moeilike situasie. Om voorregte te kry, was die stede gedwing om geld aan hul heersers te betaal. Nogtans was die regente nie sommer bereid om hul invloed op die welvarende stedelike sentra kwyt te raak nie. In die sogenaamde Markgrawe-oorlog van 1311 het 'n gemeenskaplike strydmag van troepe uit Denemarke, Sakse, Braunschweig, Thüringen, Meißen, Pole, Brandenburg, Holstein, Maagdenburg, Bremen en Wittenberg aanvanklik oorlog teen Wismar en Rostock gevoer en hierdie stede ingeneem.
Reformasie
Op 10 April 1525 het die Raad van 48 armes na die Nikolaikerk genooi om alle bedelaars, wat 'n amptelike permit vir hul bedelwerk sou ontvang, te kenmerk. Hierdie vergadering het egter tot 'n algemene opstand van arm inwoners gelei – mense, wat met hul situasie ontevrede was, het altare en kapelle beskadig en uiteindelik in die Johanniskerk gestorm en dit net soos die behuisings van die monnike geplunder. Ook ander kloosters is tydens die onluste verwoes en geplunder. Die opstandelinge was veral ambagswerkers, bootmans, huisbediendes, dagloners, knegte en ander arm bewoners van Stralsund. 'n Mag van 900 mans is ontplooi om die opstand te onderdruk. Danksy die algemene vrees ná die rebellie het die Raad van 48 daarin geslaag om nog meer voorregte van die stadsraad af te dwing. Daarnaas is nege van sy lede in 1525 as burgemeesters benoem. In die volgende jare het nog meer burgers lede van die stadsraad geword en die ou elites geleidelik verdring. Ambagsmanne is egter steeds nie tot die stadsraad toegelaat nie. Vanweë sy toenemende magsmisbruik is die Raad van 48 in 1534 omvergewerp, en invloedryke koopmans het hul kans gebruik om hulle as nuwe heersersklas te vestig.
TJ Hassan
TJ Hassan (gebore 23 Mei 1981) is 'n Britse akteur, skrywer, en vervaardiger. Hy is bekend vir sy rolle in die rolprente The Change-Up (2011) en Hours (2013), en in die televisiereekse Homeland (2011) en Quantico (2015).
Kerkbode
duimnael|links|240px|Die Kerkbode het op 8 September 1937 'n foto van die kerkgebou van die [[NG gemeente Johannesburg op sy voorblad geplaas ter viering van die 50ste bestaansjaar van die oudste gemeente aan die Rand. Daar was toe reeds 22 gemeentes in die gebied met 62 000 lidmate.]] duimnael|160px|Ds. [[George Stephanus Malan|G.S. Malan, redakteur van 1913 tot 1918.]] duimnael|160px|Ds. [[Pieter Gerhardus Jacobus Meiring|P.G.J. Meiring, redakteur van 1921 tot 1938.]] duimnael|160px|Ds. Gideon Möller, redakteur van 1970 tot 1986.
J.A. Heese
Gesinslewe
Heese was getroud met Magdalena Elizabeth du Toit van Brandfort in die Vrystaat.
Heese was 'n neef van eerw. Daniel Heese, wat in 1901 op bevel van Breaker Morant geskiet is.
DuckDuckGo
DuckDuckGo is ’n soekenjin op die Internet. Een van hulle grootste trekpleisters is dat hulle meer privaatheidsbewus is en nie op gebruikers spioeneer nie. Die gebruiker se gedrag en profiel beïnvloed dus nie die resultate nie. As gevolg hiervan sal elke gebruiker presies dieselfde resultate vir dieselfde soektog kry.
Traangas
Uitwerking
Daar word geglo dat traanwekkende middels optree deur sulfhidriel-groepe in ensieme aan te val.
Oproer beheer
Sekere  traanwekkende agense word dikwels deur die polisie aangewend om inskiklikheid teweeg te bring, veral traangas word gebruik. In sommige lande soos Finland, Australië en die Verenigde State word Mace algemeen gebruik. Die Mace-tipe selfverdedigingswapen het 'n pepersproei basis en kom in klein spuitkannetjies daarteenoor word middels wat CS bevat vir die polisie vervaardig.
Chondropsis macropsamma
Chondropsis macropsamma is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Beira
Die Portugese het Beira in 1506 beset en die stad was tot die onafhanklikheidswording van die land op 25 Junie 1975 die tuiste van 'n Portugese bevolking van sowat 15 000. Die geskatte bevolking is tans 520 000. Vóór onafhanklikheid daar was baie Portugese in die stad, maar die meeste het sedert die land se onafhanklikwording terug na Portugal of Suid-Afrika verhuis.
Suzy Aitchison
Suzy Aitchison (gebore 4 Junie 1960) is 'n Engelse aktrise. Sy is bekend vir haar rolle in die rolprent Bloody New Year (1987) en in die televisiereekse The Russ Abbot Show (1986), Goodnight Sweetheart (1993), en Clatterford (2006).
Strategos
Die amp in klassieke Griekeland
Min is bekend omtrent die getalle en wyse van aanstelling van Atheense strategoi in die 6de eeu, maar in 501 v.C., is 'n nuwe maatreël ingevoer waardeur tien strategoi jaarliks verkies is, een van elke phylê. Die tien was van gelyke gesag: by Marathon in 490 v.C. (volgens Herodotos) is hul strategie deur 'n meerderheidstem bepaal, en elkeen het die presidensie volgens 'n daaglikse rotasie gehou. Op hierdie tydstip het die polemarchos 'n beslissende dubbelstem gehad, en een mening is dat hy die opperbevelhebber was; maar vanaf 486 v.C. is die polemarchos, soos ander archonte, deur die lot aangewys.
Jasmine Burke
Jasmine Burke (gebore 13 Augustus 1983) is 'n Amerikaanse aktrise, vervaardiger, en skryfster. Sy is bekend vir haar rolle in die rolprente Big Mommas: Like Father, Like Son (2011), Highway (2012), en Ride Along (2014).
Susan Theresa Burke
Susan Theresa Burke is 'n Amerikaanse aktrise, skryfster, en regisseuse. Sy is bekend vir haar rolle in die rolprente Smashed (2012) en Southbound (2015).
Brigitte Bardot
Biografie
Brigitte het haar kort daarna grootliks uit die openbare lewe onttrek en in Suid-Frankryk gevestig. In hierdie periode het sy verskeie selfmoordpogings oorleef. Die opspraakwekkendste selfmoordpoging was op haar 26ste verjaardag, toe sy 'n houer vol slaappille gesluk en haar polse gesny het.
Bernau im Schwarzwald
Geskiedenis
In 1934 is vier voorheen selfstandige nedersettings in die Bernau-vallei saamgesmelt om die nuwe munisipaliteit Bernau te vorm. Die amptelike naam is ter onderskeiding van ander gelyknamige nedersettings op 1 Januarie 1999 gewysig tot Bernau im Schwarzwald.
Gemenebes van Onafhanklike State
Die organisasie is op 8 Desember 1991 deur Rusland, Belarus en Oekraïne gestig toe die leiers van die drie lande ’n ooreenkoms onderteken het oor die ontbinding van die Sowjetunie en die stigting van ’n organisasie wat as opvolger van die USSR kan dien. Op 21 Desember het nog agt voormalige Sowjet-republieke aangesluit: Armenië, Azerbeidjan, Kasakstan, Kirgisië, Moldowa, Turkmenistan, Tadjikistan en Oesbekistan en die ledetal dus op elf te staan gebring. Georgië het twee jaar later aangesluit, in Desember 1993, om die ledetal op twaalf te staan te bring. Die drie Baltiese state – Estland, Letland en Litaue – het besluit om nie aan te sluit nie en groter affiliasie met die Europese Unie na te streef.
Die GOS is in Minsk, Wit-Rusland, gesetel. Die voorsitter word ’n uitvoerende sekretaris genoem en is sedert Oktober 2007 Sergei Lebedef.
Madison
Geskiedenis
Die stad het sy oorsprong in 1836 toe 'n eertydse federale regter, James Doty, ongeveer 4 km² gekoop het rondom Mendota-, Monona-, Waubesa-, en Kegonsamere. Hy het die staatswetgewers oortuig dat hulle hul hoofstad hier moet kom vestig, en hulle het toe in November 1836 ingestem.
Klimaat
Vanweë die feit dat Madison relatief vér noord lê (43°) word die winters koud en die gemiddelde dagtemperatuur wissel van -8 °C in Januarie tot 22 °C in Julie.
Vitalik Buterin
Persoonlike lewe
Op 30 November 2018 ontvang Buterin 'n eredoktorsgraad van die Fakulteit Besigheid en Ekonomie van die Universiteit van Basel ter geleentheid van die Dies Academicus.
Artur Mas i Gavarró
Artur Mas i Gavarró (Katalaans: [ərˈtur ˈmas]; * 31 Januarie 1956 in Barcelona, Katalonië, Spanje) is 'n Spaanse politikus wat vanaf 27 Desember 2010 tot 10 Januarie 2016 as die 129ste president van Katalonië gedien het.
Ertjieskloofdam
Dit is in 1960 gebou en skep 'n meer met 'n maksimum volume van 78 000 m³.
Kanagawa-prefektuur
Kanagawa-prefektuur is deel van die Groter Tokio-gebied, die digsbevolkte metropolitaanse gebied in die wêreld, met Yokohama en baie van sy stede wat groot kommersiële spilpunte en suidelike voorstede van Tokio is. Kanagawa-prefektuur was die politieke en ekonomiese sentrum van Japan gedurende die Kamakura-tydperk toe Kamakura die de facto hoofstad en grootste stad van Japan was en die setel van die Kamakura shogunaat van 1185 tot 1333.
Geskiedenis
Kommodoor Matthew Perry het in 1853 en 1854 in Kanagawa geland en die Konvensie van Kanagawa onderteken om Japannese hawens oop te dwing na die Verenigde State. Yokohama, die grootste diepwaterhawe in Tokiobaai, is in 1859 vir buitelandse handelaars oopgestel na etlike jare van buitelandse druk, en het uiteindelik ontwikkel tot die grootste handelshawe in Japan. Nabygeleë Yokosuka, nader aan die monding van Tokiobaai, het ontwikkel as 'n vloothawe en dien nou as hoofkwartier vir die Amerikaanse 7de Vloot en die vlootbedrywighede van die Japannese Maritieme Selfverdedigingsmag. Na die Meiji-tydperk het baie buitelanders in Yokohamastad gewoon en besoek afgelê aan Hakone. Die Meiji-regering het die eerste spoorweë in Japan ontwikkel, van Shinbashi (in Tokio) na Yokohama in 1872.
Rijswijk, Zuid-Holland
Lodewyk XIV staan die Réunions ("Herenigings"; Duitse en Nederlandse gebiede wat deur Frankryk beset is) weer af, behalwe vir die gewes Elsas met Straatsburg teen die linker Rynoewer, en erken Willem van Oranje as koning van Engeland.
NG gemeente Quaggapoort
Die NG gemeente Quaggapoort is ’n gemeente van die Nederduitse Gereformeerde Kerk in Pretoria.
19 Januarie
19 Januarie is die negentiende dag van die jaar in die Gregoriaanse kalender. Daar volg nog 346 dae in die res van die jaar (347 in skrikkeljare).
Rugbywêreldbeker 2019
Die gasheer Japan se oorwinning teen Ierland – een van die groot gunstelinge voor dié toernooi – word as een van die grootste verrassings in die rugbygeskiedenis beskou, soos ook ná die Japannese oorwinning teen Suid-Afrika tydens die Rugbywêreldbeker 2015. Enkele dae vroeër het Uruguay die eerste groot verrassing besorg toe hulle Fidji met 30–27 geklop het. Die grootste skok was die uitskakeling van die mede-gunsteling Argentinië tydens die poelfase nadat hulle deur Engeland met 39–10 geklop is. Die gasheer Japan het hul 2015-sukses oortref en al vier teenstanders tydens die poelfase – Rusland, Ierland, Samoa en Skotland – verslaan. Japan het vervolgens as die eerste Asiatiese span nog tot die uitklopfase gevorder, hul beste prestasie in internasionale rugby tot dusver; die gasheer is egter deur die latere wêreldkampioen Suid-Afrika met 26–3 geklop.
Die Japannese Nasionale Stadion, wat herbou is vir die Olimpiese Somerspele 2020, was oorspronklik die kern van die Japannese bod vir die Rugbywêreldbeker 2019, maar as gevolg van hersienings aan die planne vir die Japannese Nasionale Stadion moes die stadions vir die Rugbywêreldbeker 2019 opnuut gereël word. Die Internasionale Stadion Jokohama het vervolgens die nuwe hoofstadion geword en ook die eindstryd gehuisves; dié stadion is al tydens die FIFA Sokker-Wêreldbekertoernooi in 2002 ingespan.
Toewysing
Beide Hongkong en Singapoer het aangebied om van die wedstryde te huisves en het deel gevorm van die Japannese Rugbyunie se oorspronklike suksesvolle gasheerbod, maar albei stadstate was nie deel van die 14 plekke wat die organiseerders op 5 November 2014 amptelik as gasheerstede aangekondig het nie. Daarmee het dit ná die Rugbywêreldbeker 1995 in Suid-Afrika, die Rugbywêreldbeker 2003 in Australië en die Rugbywêreldbeker 2011 in Nieu-Seeland die vierde rugbywêreldbekertoernooi geword wat geheel en al in een land aangebied is.
Deelnemers
Aanvanklik het Roemenië as Europa 1 vir die toernooi gekwalifiseer, maar nadat die nasionale rugbyspanne van België, Roemenië en Spanje tydens hul kwalifisering uitgeslote spelers ingespan het, is hulle vir elke wedstryd met hierdie spelers met puntaftrekking beboet. Vervolgens het Rusland onmiddellik vir die Rugbywêreldbeker 2019 gekwalifiseer, terwyl Duitsland, ondanks soms swaar nederlae, tot die volgende rondte gevorder het. Duitsland, wat as naaswenner van die uitspeel geëindig het, het die Rugbywêreldbeker 2019 egter net-net misgeloop, nadat hulle die beslissende wedstryd teen Kanada verloor het.
Formaat
Die Rugbywêreldbeker 2019 is oor 44 dae tussen 20 verskillende spanne oor 48 wedstryde beslis. Dit het op 20 September op die Ajinomoto-stadion in Chōfu naby Tokio met die openingswedstryd tussen die gasheer Japan en Rusland afgeskop. Die toernooi het geëindig by Internasionale Stadion Jokohama op 2 November met die eindstryd tussen Engeland en Suid-Afrika, waartydens die Springbokke die Webb Ellis-beker ingepalm het.
Poelfase
Aan die einde van die poelfase is die spanne gerangskik van die eerste na die vyfde posisie, gegrond op versamelde wedstrydpunte, met die twee beste spanne wat na die kwarteindrondte deurgedring het. As twee of meer spanne ewe veel punte behaal het, is ’n kriteriastelsel gebruik om te bepaal watter span ’n hoër rang gehad het. Die kriteriastelsel het berus op ’n gedetailleerde analise van die wedstryde waaraan die spanne deelgeneem het. As geen uitslag met die stelsel bereik kon word nie, is die span wat die hoër rang op die amptelike ranglys van Wêreldrugby gehad het (soos gepubliseer op 14 Oktober 2019) die hoër rang toegeken.
Kaartjies en borgskappe
Kaartjies vir die Rugbywêreldbeker 2019 is in agt fases verdeel dwarsdeur 2018 en tot in Januarie 2019, toe in die laaste fase die oorblywende kaartjies vrygestel is. In Julie 2018 is daar aangekondig dat daar reeds 950 000 van die 1,8 miljoen kaartjies verkoop is. Altesaam is daar 1,83 miljoen kaartjies verkoop, wat dit die grootste enkelsportoernooi in Japan maak; die 99% bywoning gedurende die 45 wedstryde is die hoogste in die rugbywêreldbekergeskiedenis.
Andries Treurnicht
Dood
Van Treurnicht skryf dr. Frits Gaum ná sy dood: "Hierdie knap teoloog/filosoof, boeiende prediker, spreker en skrywer en wat in ’n stadium baie na aan die eersteministerskap van Suid-Afrika gekom het - het as ’n teleurgestelde mens gesterf."
Treurnicht se weduwee, Engela, het in 2020 aan Covid-19 gesterf. Sy was die tannie van die moderator van die NG Kerk se Hoëveldse Sinode, dr. André Bartlett, se vrou.
Chondrosia debilis
Chondrosia debilis is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Manie Bredell
Herkoms en opleiding
Manie Bredell was die oudste seun van Johan Bredell (12 Februarie 1833 – 21 September 1924) en Anna Maria van Brakel (11 Augustus 1845 – 7 Februarie 1887). Hy het ’n deeglike opvoeding ontvang, eers aan 'n plaasskool by meester Scholtz en later op Eersterivier en Stellenbosch. Hy het aanvanklik teruggekeer na sy vader se plaas, maar sy ouerhuis kort ná sy moeder se dood in 1887 verlaat toe hy 21 jaar oud was. Van 1887 tot 1891 het hy op verskillende wyses probeer geld verdien, eers as transportryer vir Alexander Gibson van Kimberley en George Heys van Pretoria, en as padmaker gewerk voor hy hom by die firma J.G. Quin in Johannesburg laat inskryf het om hom as prokureur te bekwaam. Nadat Bredell drie jaar later gekwalifiseer het, het hy 'n betrekking as beëdigde vertaler in Nederlands en Engels in die hooggeregshof van die ZAR aanvaar.
Tweede Vryheidsoorlog
Die Britse konsul-generaal, Crowe, het druk uitgeoefen op die Portugese goewerneur, Antonio José de Souza Machado, om die aankoms van die Kruger-geselskap na Crowe se goeddunke te bestuur. Portugal het swaar op Brittanje staatgemaak vir geldelike steun en sedert die uitbreek van die oorlog ’n jaar vantevore, was Lourenço Marques ’n broeiplek van intrige en spioenasie. Die president was van voorneme om net in die Portugese kolonie te vertoef tot hulle die eerste uitgaande stoomskip, die Herzog van die Duits-Oos-Afrika-Linie, kon haal. Maar die volgende môre het die goewerneur laat weet Kruger sou ’n gas van die Portugese owerheid wees en moes onverwyld in sy ampswoning kom tuisgaan. Hierdie "inwoning", waartydens die president feitlik in huisarres geplaas is, het van 12 September tot 19 Oktober geduur. Kruger het besef die eintlike goewerneur van Delagoabaai was die Britse konsul-generaal en het die opdrag gehoorsaam. Vir Machado was dit ’n verleentheid om so ’n Britse opdrag uit te voer, maar dit was al uitweg. So het Kruger sy 75ste verjaardag as so te sê 'n gevangene in die vreemde deurgebring. Kort voor lank is sy geselskap nie meer toegelaat om hom in die goewerneurswoning te spreek nie omdat Crowe nie daarvoor te vinde was nie. Die wêreld het kennis geneem van die situasie in Delagoabaai en veral vir die jong koningin van Nederland, Wilhelmina, was die gedagte ondraaglik. Uiters omsigtig het sy diplomatieke stappe begin doen om die ou president te red. Toevallig was die Nederlandse kruiser die Gelderland indertyd in die Indiese Oseaan en Brittanje was nie gekant daarteen dat hy Kruger aan boord neem nie. Met koningin Victoria se toestemming het koningin Wilhelmina gereël dat "het pantser-dekschip" (volgens Bredell se dagboek) die Gelderland steenkool inneem by Delagoabaai en pres. Kruger en sy geselskap oplaai om hom na enige hawe te vervoer. Wilhelmina was diep ontsteld oor die uitgerekte oorlog, want baie van haar landgenote was betrokke en boonop was sy en die Boere van dieselfde afkoms. Tog wou sy streng neutraal wees in 'n Europa wat destyds grotendeels anti-Brits was en haar uitstekende betrekkings met Engeland handhaaf. Daarom sou Kruger ook nie deur Britse waters geneem word nie, maar aan wal gaan in Frankryk.
Terug in Suid-Afrika
Ná sy aftrede het hy eers as verkeersinspekteur in diens van die Sentrale Padvervoerraad gewerk. Sy laaste lewensjare het hy saam met sy tweede vrou, Hilda Henrietta Oelrich (gebore Barry), op die plaas Zonneheuvel in die distrik Marquard deurgebring, waar hy byna onopgemerk oorlede is. Dié huwelik was kinderloos.
Waardering
Die Raad vir Geesteswetenskaplike Navorsing het Bredell se dagboek in 1972 gepubliseer met die insiggewende besonderhede oor die huishouding van die president, sy laaste lewensdae en veral ten opsigte van die persone wat in die jare van sy ballingskap die naaste aan Paul Kruger gestaan het.
Molly Burnett
Molly Burnett (gebore 23 April 1988) is 'n Amerikaanse aktrise en vervaardiger. Sy is bekend vir haar rolle in die televisiereekse Days of Our Lives (1965), True Blood (2008), CSI: Cyber (2015), en Queen of the South (2016).
Molly en Wors
Rolverdeling
Die hoofrolspelers is as volg:
Kaori Ekuni
Kaori Ekuni (Japannees: 江國 香織; Setagaya, Tokio, 21 Maart 1964) is 'n Japannese skryweres.
David Livingstone
Op soek na die oorsprong van die Nyl
En toe kry hy die koors – met geen medisyne om die siekte te behandel nie. Hoewel siek en swak, het hy deurgedruk en die Mweru- en Bangweulumeer ontdek. Sowel as die bolope van die Kongorivier. Uiteindelik het hy, uitgeteer en siek, sy hoofkwartier op Ujiji in die huidige Tanzanië bereik. Tydens sy omswerwinge het Livingstone sendingwerk gedoen, wetenskaplike aantekeninge gemaak en ook op die Lualabarivier, wat hy verkeerdelik as die ware oorsprong van die Nyl beskou het, afgekom. Later het dit geblyk dat dit die boloop van die Kongorivier is.
Die laaste poging
In 1872 moes Stanley terugkeer, maar Livingstone het geweier om saam te gaan. Stanley was die laaste blanke wat Livingstone lewend gesien het. Hoewel hy oud geword het na dertig jaar in Afrika, het Livingstone besluit om agter te bly en voort te gaan met sy soektog na die oorsprong van die Nyl. Op 25 Augustus vertrek hy weer, oortuig daarvan dat die oorsprong in die omgewing van die Bangweulumeer lê. Uitgeput deur malaria en maagkoors, het sy kragte hom egter begin faal.
Sisufos
Sisufos (Grieks: Σίσυφος), ook Sisuphos, was in die Griekse mitologie ’n koning wie se straf in Tartaros was om ’n groot rots tot in ewigheid teen ’n heuwel uit te stoot.
Skelmstreke
Zeus het Tanatos (die verpersoonliking van die Dood) toe opdrag gegee om Sisufos in kettings na Tartaros te neem. Sisufos het Tanatos skelm gevra om die kettings uit te toets om te kyk hoe hulle werk. Toe het hy Tanatos vasgebind en hom gedreig. Dit het ’n groot bohaai veroorsaak en niemand kon doodgaan nie totdat Ares tussenbeide getree en die Dood bevry het. (Hy was kwaad omdat sy oorloë nie meer pret was nie, want geen van sy teenstanders kon doodgaan nie.) Daarna is Sisufos na Tartaros gestuur.
Toepaslike tegnologie
Toepaslike energie in gebruik
In Kenia word 'n handaangedrewe hooibaler gebruik om tot tagtig hooibale per dag saam te pers. Hierdie hooi word in die droë seisoen as voer vir melkbeeste gebruik en bied 'n uitkoms vir klein boere wat nie 'n trekker of meganiese hooibaler kan bekostig nie.
In Suid-Afrika is daar reeds met die bou van huise uit hooibale begin. Nie net is dit baie goedkoper en vinniger nie, maar dit verskaf ook uitstekende isolering, wat energie bespaar deurdat dit verhitting en verkoeling oorbodig maak.
Stormwaterriool
Uitlate
Die meeste riole het 'n enkele groot uitlaat (dikwels met 'n rooster bedek ) waar hulle 'n kanaal, rivier, meer, reservoir, see of oseaan bereik. Buiten opvangsputte is daar gewoonlik nie behandelingsfasiliteite in die pypstelsel nie. Klein stormwaterriole kan stormwater na individuele wegsyferputte afvoer. Soms word daar van gleufkoppelings in pype gebruik gemaak om pype onderling te koppel ten einde 'n groter wegsyferputstelsel te vorm. Stormwaterriole kan ook in mensgemaakte uitgrawings uitloop wat uitlaatbekkens of houdamme genoem word.
Snitz Edwards
Snitz Edwards (1 Januarie 1868 – 1 Mei 1937) was 'n Amerikaanse akteur. Hy was bekend vir sy rolle in die rolprente The Fixer (1915), The Love Special (1921), The Phantom of the Opera (1925), en The Sea Wolf (1926).
Amelia Bullmore
Amelia Bullmore (gebore 31 Januarie 1964) is 'n Engelse aktrise en skryfster. Sy is bekend vir haar rolle in die televisiereekse This Life (1996), Ashes to Ashes (2008), en Scott & Bailey (2011).
Arne Lundemann
Arne Lundemann (gebore 4 Februarie 1947) is 'n Deense akteur. Hy is bekend vir sy rolle in die rolprent Roser og persille (1993) en in die televisiereekse Mot i brøstet (1993) en Tango for tre (1994).
Ram John Holder
Ram John Holder (gebore 1934) is 'n Britse akteur en komponis. Hy is bekend vir sy rolle in die rolprent Take a Girl Like You (1970) en in die televisiereekse BBC Play of the Month (1965), Desmond's (1989), en Maisie Raine (1998).
Proesstraat
Proesstraat is 'n Afrikaanse TV-program wat op KykNET uitgesaai word. Die program is op die Duitse improvisasie-komedie Schillerstraße gebaseer. Dit word sonder 'n skrip voor 'n lewendige gehoor opgeneem en oorwegend ongesensor uitgesaai.
Breëstert-bergbaber
Voorkoms
Die vis is dofbruin en romerig wit aan die onderkant op die pens en onder die kop. Die vis word tot 51 mm lank. Die pektorale- en stertvinne is wyd en lyk amper soos 'n vlerk terwyl die stertvin gevurk is. Die kop is plat met klein oë en daar is drie pare baarde om die mond.
FSV Optik Rathenow
Na die Tweede Wêreldoorlog het die klub bekend gestaan as Verkehr Rathenow, maar is in 1950 herdoop na BSG Mechanik Rathenow. Drie jaar later is die klub weer herdoop, hierdie slag na BSG Motor Rathenow. Die klub se beste jare in die DDR was tussen 1959 en 1963, toe daar in die DDR-Liga op die tweede vlak meegeding is. Na die eenwording van Duitsland in 1990 is die klub se naam verander na SV Optik Rathenow, maar die klub het finansieel en spelersgewys baie swaar begin trek as gevolg van die ekonomiese krisis waarin die Rathenow Optiese Werke, die ekonomiese hart van die stad, beland het. Dit het gelei tot die onafhanklikwording van die sokkerafdeling as FSV Optik Rathenow op 21 Februarie 1991.
Airbus A380
Die Airbus A380 is ’n dubbeldek, vierenjin passasiersvliegtuig wat deur EADS (Airbus S.A.S.) vervaardig word. Dit is die grootste passasiersvliegtuig ter wêreld en meeste lughawens moes hul fasiliteite opgradeer om dit te kan akkommodeer as gevolg van sy grootte. Dit het vir die eerste keer op 27 April 2005 van Toulouse, Frankryk opgestyg. Na ’n aantal oponthoude word die eerste kommersiële vlug op 25 Oktober 2007 deur Singapore Airlines onderneem. Vir ’n groot deel van die vliegtuig se ontwikkeling het dit bekend gestaan as die Airbus A3XX. Die bynaam Superjumbo word met die A380 geassosieer.
Spesifikasiebepaling
Uiteindelik was die A380 baie groot in vergelyking met bestaande vliegtuie. Dit is 73 m lank, het ’n vlerkwydte van 79,80 m en is 24,10 m hoog. Dit het die heel grootste van die Boeings, die Boeing 747, wat sedert sy indiensneming in 1970 die grootste kommersiële vliegtuig ter wêreld was, onttroon. Dit word in afmetings slegs oortref deur:
Wakayama-prefektuur
Wakayama-prefektuur (和歌山県) is een van die 47 prefekture van Japan. Wakayama is die hoofstad en belangrikste stedelike gebied.
Airbus A380
Passasiersgeriewe
Aanvanklike publisiteit het klem gelê op die gemak en ruimte van die A380 se kajuit, wat ruimte bied vir fasiliteite soos ontspanareas, kroeë, heffingsvrye winkels en skoonheidsalons. Een van die A380 kliënte wat waarskynlik van vindingryke geriewe gebruik sal maak is Virgin Atlantic Airways, wat reeds ’n kroeg in die Besigheidsklas van sy vliegtuie het en ook planne aangekondig het wat casino’s, dubbelbeddens, ’n gimnasium en storte op die lugredery se A380’s insluit. Die A380 sal meer en wyer sitplekke verskaf met laer sitplek-afstand koste en beter geriewe. Dit het ook 50% minder kajuitgeraas as ’n 747 en ’n laer kajuit-hoogte van 5 000 voet; beide eienskappe wat na verwagting tot verminderde vlugtamheid sal lei.
Openbare bekendstelling
Die amptelike bekendstelling van die A380 het op 18 Januarie 2005 plaasgevind in die Jean-Luc Lagardère-saal in Toulouse voor ’n skare van meer as 5 000 toeskouers.
Opleiding
Die A380 maak gebruik van een van die grootste aanloopbane in Europa, by Châteauroux-Déols-lughawe, vir vlieëniers om ondervinding op te doen. Die vliegtuig vlieg in Mei 2007 gereeld na Indië vir ’n reeks "land-en-vertrek"-oefeninge.
Barista
Terwyl die titel nie gereguleer word nie, gebruik meeste koffiewinkels dié titel vir persone wat koffie met behulp van 'n kommersiële espresso-masjien maak. Die barista se rol wissel grootliks na gelang van die masjien wat gebruik word, maar sluit take in soos: die maal van die bone, laai van die koffie in die masjien, stoom van melk, meng van koffie en melk in die regte verhouding, en die skoonmaak en instandhouding van die toerusting.
SSC Napoli
Erelys
Italiaans Kampioen (3) Beker van Italië (6) Italiaanse Supercup (2) UEFA Cup (1) Beker van die Alpe (1) Anglo-Italian League Cup (1)
Freesia
Die knolletjies moet in Maart sowat 5 cm diep en 5 cm uit mekaar in vrugbare en goed gedreineerde grond geplant word. Die plante moet teen ryp beskerm word. Hoewel freesias halfskadu verkies, moet hulle wel ŉ bietjie sonlig kry. Hulle moet ook versigtig water gegee word. Om te keer dat hulle plat gespuit word, kan hulle met takkies gestut word of toegelaat word om deur ogiesdraad te groei. Hulle vertoon veral baie mooi as hulle tussen lae eenjarige plante soos lobelias geplant word.
Nita Griessel
Fiksie
Bloeisels vir jou, Elani (1979) is die verhaal van verpleegster Elani Wiehahn. Almal in die hospitaal in die stad waar sy werk is opgewonde oor die koms van die chirurg Wilhelm Lochner wat oorsee verder gaan studeer het. Wilhelm was egter die bestuurder in die motorongeluk waarin Elani se moeder gesterf het.
Karen van Duinesee (1979) vertel van die ryk Karen de Jongh, wie se verlowing met Deon verbreek word en wie se verhouding met Philip ook skipbreuk ly. Sy besluit om weg te kom en aanvaar ’n pos as onderwyseres by die eenmanskooltjie op Duinesee, ’n vissersdorpie. Hier is Wald Hofmeyr vanuit die staanspoor vyandig teenoor haar, maar Leon Saunders hou haar gereeld geselskap.
Die dogter van Tallie (1980) is ’n vervolg op Die liefde van Tallie. Nonnie Reyneke, Tallie se dogter, se lewe is ongekompliseerd, totdat die vreemdeling op die dorp opdaag.
In Tussenspel op Weltevrede (1989) beland Bernadette Knox op Botha Beneke se plaas, Weltevrede. Sy het geen heenkome nie en haar verlede verhoed haar om terug te keer na waar sy vandaan kom en daarom gee sy voor dat sy aan geheueverlies ly om sodoende op Weltevrede te kan aanbly. ’n Nuwe lewe begin op Weltevrede, maar dit kan nie vir ewig duur nie en sy worstel met die vrees wat haar leuens veroorsaak. In “Oor die duine heen” (1992) gaan Lizeth Lindbergh, haar seuntjie Konrad en haar bediende Patience na Makrielbaai. Hier ontmoet sy weer vir dokter Mynhardt Froneman, wat sy in haar jeug liefgehad het, en raak die skilder Hein Pentz dadelik op haar verlief. Sy is egter ’n getroude vrou. Christa Saunders beskou vir Hein as haar eiendom en dan probeer iemand vir Konrad ontvoer.
Vurige Victoria(1998) is ’n plaasverhaal. Victoria Botha is nie ’n katjie om sonder handskoene aan te pak nie en sien kans vir enigiets. Wanneer oom Benno die plasie Goedgemeen aan haar bemaak met die voorwaarde dat sy vir ’n jaar daarop gaan boer en wins maak, sien sy onmiddellik kans daarvoor. Die buurman, Jan Henneke, kry van meet af aan met die skerp kant van haar tong te doen, want hy wil graag Goedgemeen koop om sy sakdoekgrondjie groter te maak. Netta Pienaar, sy vriendin, is ’n bondgenoot, maar tant Malie, sy ouma, bewonder Vicky se pit.
In Sewe munte vir geluk (2007) wil Jolene Nihan se stiefpa haar in ’n huwelik dwing met ’n biljoenêr net om sy sakeryk van ondergang te red. Sy vlug na die Britse platteland, waar sy onder ’n skuilnaam lewe en beplan om te bly tot na haar mondigwording. Hier ontmoet sy egter onverwags baie besondere mense.
Bloukransmoorde
Op 16 Februarie het die Zoeloemag die laers soos spookgestaltes bekruip. Die Trekkers – onbewus daarvan dat hulle van die oewers van die Tugela bespied word – het doodgewoon met hulle dagtake voortgegaan.
Lizz Meiring
Herkoms en kinderjare
Elizabeth Henriette Meiring is in Pretoria gebore. Haar pa, prof. Lewis Meiring ((† 2011), was 'n chemiese patoloog en diagnostikus, asook deeltydse professor hierin aan die Universiteit van Pretoria. Haar ma, Villi'ere Meiring (née Esterhuisen) was onderwyseres in kunsgeskiedenis in Engels. Elizabeth, later professioneel bekend as Lizz, is die enigste dogter. Sy het 'n ouer broer, Karl Rocco Meiring, wat in die geesteswetenskaplike rigting werk, en 'n jonger broer, Rocco de Villiers Meiring, 'n biokinetikus.
Loopbaan
Sedert haar universiteitsjare het sy in meer as 342 verhoogproduksies, in 282 TV-produksies en rolprente opgetree en reeds vier reekse op verskeie TV-kanale aangebied. Sy het vier rolprentdraaiboeke geskryf.
Meiring is betrokke by die uitbou en bevordering van die visuele kunste en open dikwels kunstuitstallings van opkomende, sowel as bekende, gerekende Suid-Afrikaanse kunstenaars. Sy is dikwels die seremoniemeester by van die land se grootste kunskompetisies se prysuitdelings. Meiring is op 'n welwillendheidsbasis aktief betrokke by die loopbaanontwikkeling van jong akteurs, skrywers, vervaardigers en regisseurs. Sy is ook 'n bestuurslid van die Teaterbystandfonds, die uitvoerende kunste in Suid-Afrika se enigste hulpfonds.
Privaatlewe
Meiring is uit vrye wil ongetroud en kinderloos. Sy het in 2015 aan die vrouetydskruif Sarie gesê: "Ek het om een of ander rede mans aangetrek wat die tradisionele ding wou hê. Trou, kinders. Terwyl my selfwaarde, raison d’être, aan my werk gekoppel is. Dis ’n minnaar teen wie geen man kan baklei nie. Ek vlieg tot 200 keer per jaar, soms vier vlugte op ’n dag. Watter man gaan dit aanvaar? Dit was ’n bewuste besluit. Baie vroue besef nie jy het ’n keuse nie."
Teaterproduksies
Meiring het al in 346 teaterproduksies opgetree, onder meer:
John Rawls
Biografie
In 1950 promoveer Rawls aan Princeton, waarna hy doseer aan dieselfde universiteit. In 1952 vertrek hy na die universiteit van Oxford, waar hy kennismaak met die werk van die liberale politikoloog Isaiah Berlin en die regswetenskaplike H.L.A. Hart. Na 'n paar jaar keer hy terug na die Verenigde State, waar hy doseer aan die Cornell Universiteit en die Massachusetts Institute of Technology (MIT). By Cornell word hy in 1962 professor in filosofie. In 1964 gaan hy na Harvard Universiteit waar hy bly werk as professor tot met sy afsterwe. In 1995 gaan Rawls se gesondheid agteruit en kry hy daardie jaar sy eerste beroerte. Hierdie beroerte en die daarop volgende beroertes tas sy vermoë aan om te werk. Ondanks sy slegte gesondheid skryf hy in die periode The Law of Peoples, 'n boek oor internasionale verhoudinge en regsverdigheid. Einde 2002 sterf Rawls in Lexington.
Artikels
•	The Independence of Moral Theory. Proceedings and Addresses of the American Philosophical Association (November 1975), 48: 5-22.
•	Justice as Fairness: Political not Metaphysical. Philosophy & Public Affairs (somer 1985), 14 (3): 223-251.
•	The Idea of an Overlapping Consensus. Oxford Journal for Legal Studies (lente 1987), 7 (1): 1-25.
•	Reconciliation through the Public Use of Reason. Journal of Philosophy (Maart 1995), 92 (3):132-180.
Pryse
•	National Humanities Medal (1999)
•	Erelid van die Leidsch Filosofisch Gezelschap
Wellington
Wellington is die naam van verskeie dorpe en stede wêreldwyd, onder meer:
Sidonius Apollinaris
Lewe
Sidonius se verwante is oor verskeie geslagte nagespeur as 'n verhaal van 'n familie se lotgevalle, van die prominensie in die tyd van sy oupa aan vaderskant, tot die daaropvolgende kwyning in die 6de eeu onder die Franke. Sidonius se seun, ook Apollinaris genaamd, was 'n korrespondent van Ruricius van Limoges, het 'n eenheid aangevoer wat in Auvergne op die been gebring is aan die verloorkant van die beslissende Slag van Vouille, en het opgetree as biskop van Clermont vir vier maande tot sy dood. Sidonius se kleinseun Arcadius, het by die aanhoor van 'n gerug van die afsterwe van die Frankiese koning Theuderic I, vir Clermont verraai aan Childebert I, net om sy vrou en moeder te agter te laat toe Theuderic te voorskyn kom; sy ander verskyning in die geskiedenis van Gregorius van Tours, is as dienaar van koning Childebert.
Jean-Jacques Rousseau
Rousseau raak in 1742 bevriend met mede-filosoof Denis Diderot, en skryf later oor Diderot se romantiese probleme in Les Confessions. Gedurende die tydperk van die Franse Revolusie was Rousseau die gewildste van die filosowe onder lede van die Jakobyne-klub. Hy is in 1794 as 'n nasionale held in die Panthéon in Parys begrawe, 16 jaar ná sy dood.
Jeug
Rousseau se ma, Suzanne Bernard Rousseau, was uit 'n hoër klas familie. Sy is grootgemaak deur haar oom Samuel Bernard, 'n Calvinistiese prediker. Hy het na Suzanne omgesien nadat haar pa, Jacques, wat in die vroeë 30's met die regs- en godsdienstige owerhede in die moeilikheid beland het weens buite-egtelike aktiwiteite en 'n minnares. In 1695 moes Suzanne die aanklagte antwoord dat sy 'n straatteater bygewoon het en was as 'n boervrou vermom, sodat sy na M. Vincent Sarrasin kon kyk, wat sy ten spyte van sy voortgesette huwelik liefgehad het. Na 'n verhoor is sy deur die Geneefse konsistorie beveel om nooit weer met hom te kommunikeer nie. Sy trou op 31 -jarige ouderdom met Rousseau se pa. Isaac se suster het agt jaar tevore met Suzanne se broer getrou nadat sy swanger geraak het en hulle deur die konsistorie getugtig is. Die kind is by geboorte dood. Die jong Rousseau het 'n gefabriseerde verhaal vertel oor die situasie waarin jong liefde deur 'n afkeurende aartsvader ontken is, maar later die oorhand gekry het, wat daartoe gelei het dat twee huwelike die gesinne op dieselfde dag verenig het. Rousseau het nooit die gehoor nie.
Hy en sy ouer broer François is grootgemaak deur hul pa en 'n tante van vaderskant, ook Suzanne genoem. Toe Rousseau vyf was, verkoop sy pa die huis wat die gesin van sy ma se familie ontvang het. Alhoewel die idee was dat sy seuns die huis sou erf as hulle groot gggeword het en hy intussen van die rente sou leef, het die vader uiteindelik die grootste deel van die opbrengs geneem. Met die verkoop van die huis, verhuis die Rousseau-gesin uit die hoërklasbuurt en verhuis na 'n woonstel in 'n woonbuurt van ambagsmanne-silwersmede, graveerders en ander horlosiemakers. Hy het grootgeword omring deur diegene wat meer estetiese werke geproduseer het, en skryf "die belangrike persone wat kunstenaars eerder as ambagsmanne genoem word, werk uitsluitlik vir lediges en rykes en plaas 'n arbitrêre prys op hul snuisterye." Rousseau is ook blootgestel aan klaspolitiek in hierdie omgewing, aangesien die vakmanne dikwels in 'n veldtog van verset teen die bevoorregte klas wat Genève bestuur, georganiseer het.
Keer terug na Parys
Beginnende met 'n paar artikels oor musiek in 1749, het Rousseau talle artikels bygedra tot Diderot en D'Alembert se Groot Ensiklopedie, waarvan die beroemdste 'n artikel oor politieke ekonomie was wat in 1755 geskryf is.
Voortvlugtige
Meer as twee jaar (1762–1765) het Rousseau in Môtiers gewoon en sy tyd bestee aan lees, skryf en om besoekers ontmoet soos James Boswell (Desember 1764). Intussen het die plaaslike predikante van sommige van sy geskrifte bewus geword van die afvalligheid en besluit om hom nie in die omgewing te laat bly nie. Die Neuchâtel-konsistorie het Rousseau ontbied om 'n aanklag van godslastering te beantwoord. Hy het teruggeskryf en gevra om verskoning te kry weens sy onvermoë om lank te sit weens sy siekte. Daarna het Rousseau se eie leraar, Frédéric-Guillaume de Montmollin, hom in die openbaar as die Antichris begin verwerp. In een opruiende preek het Montmollin Spreuke 15: 8 aangehaal: "Die offer van die goddelose is 'n gruwel vir die Here, maar die gebed van die opregtes is sy vreugde"; dit is deur almal geïnterpreteer dat Rousseau se nagmaal deur die Here verfoeilik was. Die kerklike aanvalle het die gemeentelede laat opvlam, wat Rousseau met klippe bestook het toe hy sou gaan stap. Rondom middernag van 6–7 September 1765 is klippe gegooi na die huis waarin Rousseau gebly het, en 'n paar glasvensters is verpletter. Toe 'n plaaslike amptenaar, Martinet, by Rousseau se woning aankom, het hy soveel klippe op die balkon gesien dat hy uitgeroep het "My God, dit is 'n steengroef!" Op hierdie stadium het Rousseau se vriende in Môtiers hom aangeraai om die stad te verlaat. Aangesien hy in Switserland wou bly, het Rousseau besluit om 'n aanbod te aanvaar om na 'n klein eiland, die Ile de St.-Pierre, met 'n afgesonderde huis te verhuis. Alhoewel dit in die kanton Bern was, waarvandaan hy twee jaar tevore uitgesit is, is hy informeel verseker dat hy sonder vrees vir arrestasie hierdie eilandhuis kon intrek, en het hy dit gedoen (10 September 1765). Ondanks die afgeleë aard van sy toevlugsoord, het besoekers hom weens sy beroemdheid bly opsoek. Op 17 Oktober 1765 beveel die senaat van Bern Rousseau egter aan om die eiland en die hele Bernese gebied binne vyftien dae te verlaat. Hy het geantwoord en toestemming gevra om sy verblyf te verleng, en aangebied om op enige plek binne hul jurisdiksie opgesluit te bly, met slegs 'n paar boeke in sy besit en toestemming om af en toe in 'n tuin te loop terwyl hy ook op sy eie koste sou woon. Die reaksie van die senaat was om Rousseau opdrag te gee om die eiland en die hele Bernese gebied binne vier en twintig uur te verlaat. Op 29 Oktober 1765 verlaat hy die Ile de St.-Pierre en verhuis na Straatsburg. Op hierdie punt het hy uitnodigings na Potsdam van Frederick, na Korsika van Paoli, na Lorraine van Saint-Lambert, na Amsterdam van Rey die uitgewer en na Engeland van David Hume.}}
Terug in Parys
Op 9 Desember 1765, nadat hy 'n paspoort van die Franse regering bekom het om na Parys te kom, vertrek Rousseau uit Straatsburg na Parys waar hy na 'n week aankom en in die paleis van sy vriend, die Prins van Conti, tuisgaan. Hier ontmoet hy Hume, en ook talle vriende en weldoeners, en word hy 'n baie opvallende figuur in die stad. In daardie tyd het Hume geskryf:
Onderwys en kinderopvoeding
Rousseau se idees het progressiewe 'kindergesentreerde' opvoeding beïnvloed. John Darling se boek Child-Centered Education and its Critics uit 1994 beskryf die geskiedenis van die moderne opvoedkundige teorie as 'n reeks voetnote vir Rousseau, 'n ontwikkeling wat hy as sleg beskou. Die teorieë van opvoeders soos Rousseau se nabye tydgenote Pestalozzi, me. de Genlis en later Maria Montessori en John Dewey, wat die moderne opvoedingspraktyke direk beïnvloed het, het belangrike punte in gemeen met dié van Rousseau.
Kritiek op Rousseau
Die eerste wat Rousseau gekritiseer het, was sy mede-filosowe, veral Voltaire. Volgens Jacques Barzun was Voltaire geïrriteerd oor die eerste toespraak en woedend oor die tweede. Voltaire se voorlesing van die tweede toespraak was dat Rousseau sou wou hê dat die leser 'op alle vier ledemate' loop 'om by 'n barbaar in te pas.
Edmund Burke het 'n ongunstige indruk van Rousseau gevorm toe hy saam met Hume Engeland besoek en later 'n verband tussen Rousseau se egoïstiese filosofie en sy persoonlike ydelheid vestig en sê dat Rousseau "geen beginsel gehad het nie … behalwe ydelheid. Met hierdie ondeug was hy tot so 'n mate besete net tot duskant waansin".
In 1919 skryf Irving Babbitt, stigter van 'n beweging genaamd 'Nuwe Humanisme', 'n kritiek op wat hy 'sentimentele humanitarisme' noem, waarvoor hy Rousseau die skuld gegee het. Babbitt se uitbeelding van Rousseau is teengewerk in 'n gevierde en baie herdrukte essay van A.O. Lovejoy in 1923. In Frankryk het die fascistiese teoretikus Charles Maurras, stigter van Action Française, "... geen wroeging gehad om die skuld vir beide romantisme en rewolusie in 1922 stewig op Rousseau te blameer nie."
Hiroshima-prefektuur
Hiroshima-prefektuur (広島県) is een van die 47 prefekture van Japan. Hiroshima is die hoofstad en belangrikste stedelike gebied.
Norfolkeiland
Die eiland is 'n Australiese eksterne gebied met 'n oppervlakte van 34,6 km² en het 'n bevolking van 2 188 in 2021 gehad. Norfolk is in 1774 deur kaptein James Cook ontdek en die hoogste punt is 318 m (Bates Berg). Die hoofstad is Kingston en die grootste nedersetting is Burnt Pine.
Geskiedenis
Daar is argeologiese bewyse op die eiland gevind wat dui op daarop dat Polinesiese seevaarders tussen die dertiende en vyftiende eeu die eiland bewoon het.
Norfolkeiland Nasionale Park en Botaniese tuin
Dié nasionale park bevat ook Phillipeiland en Nepeaneiland wat beide suid van Norfolkeiland geleë is.
Norfolkeiland Marienepark
Die park word geproklameer op 14 Desember 2013. Die marienepark begin 1 400 km oos van Evans Head, Nieu-Suid-Wallis (Australië) en omsluit Norfolkeiland. Die park is 188 444 km² groot met sommige dele tot 5 km diep. Die park bevat 'n Nationale Park asook 'n Veelvuldige Gebruiksone met 'n Spesiale Doelwitsone wat die eiland omsluit. Binne die park is daar twintig skeepswrakke, onder andere die HMS Sirius wat in 1790 gesink het.
Cinachyra antarctica
Cinachyra antarctica is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Richard Egan (akteur)
Richard Egan (29 Julie 1921 – 20 Julie 1987) was 'n Amerikaanse akteur. Hy was bekend vir sy rolle in die rolprente Gog (1954), Love Me Tender (1956), Pollyanna (1960), en The 300 Spartans (1962).
Hedy Burress
Hedy Burress (gebore 3 Oktober 1973) is 'n Amerikaanse aktrise. Sy is bekend vir haar rolle in die rolprente Valentine (2001) en He's Just Not That Into You (2009).
Gildart Jackson
Gildart Jackson is 'n Britse akteur, skrywer, en vervaardiger. Hy is bekend vir sy rolle in die rolprent Leave No Trace (2004) en in die televisiereekse Sherlock Holmes in the 22nd Century (1999) en Stargate: Atlantis (2004).
Kioto-prefektuur
Agtergrond
Kioto-prefektuur het 'n bevolking van 2 561 358 (soos Oktober 2021) en het 'n geografiese oppervlakte van 4 612 vk kilometer. Dit grens aan die Fukui-prefektuur in die noordooste, Shiga-prefektuur in die ooste, Mie-prefektuur in die suidooste, Nara-prefektuur en Osaka-prefektuurna na die suide, en Hyōgo-prefektuur in die weste.
Kioto-prefektuur is geleë aan die See van Japan se kus en strek na die Kii Skiereiland in die suidooste, wat grondgebied van die voormalige provinsies Yamashiro, Tamba en Tango dek.
Geskiedenis
Kioto het nie as Japan se hoofstad begin nie. 'n Opmerklike vroeëre hoofstad was Nara. In 741 het keiser Shōmu die hoofstad kort na Kuni-kyo verskuif, tussen die stede Nara en Kioto, in die huidige Kioto-prefektuur. In 784 is die hoofstad na Nagaokakyō verskuif, ook in die huidige Kioto-prefektuur. In 794 het keiser Kanmu die hoofstad na Heian-kyō verskuif, en dit was die begin van die huidige stad Kioto. Selfs vandag bestaan ​​byna al die strate, huise, winkels, tempels en heiligdomme in Kioto waar dit in 794 geplaas is.
Cinachyra barbata
Die spons behoort tot die genus Cinachyra en tot die familie Tetillidae. Die wetenskaplike naam van die spesie is die eerste keer geldig gepubliseer in 1886 deur Sollas.
Neuilly-sur-Seine
Neuilly sluit regstreeks by die stadsgebied van Parys aan en is een van sy welvarendste voorstede. Hier lê - naas 'n aantal woongebiede - die hoofkwartiere van talle ondernemings. Die vroeëre Franse Minister van Binnelandse Sake en gewese staatspresident, Nicolas Sarkozy, het in die tydperk tussen 1983 en 2002 die amp van burgemeester van Neuilly-sur-Seine beklee.
Bedelary
Brittanje
Die Britse armwet, wat uit die Renaissance dateer, het verskeie beperkinge op bedelary geplaas. Op verskeie tye is bedelary tot gestremdes beperk. Dié stelsel het tot die armhuis ontwikkel, 'n instelling deur die staat waar diegene wat nie andersins werk kry nie, gedwing is om dikwels onder aaklige omstandighede te werk vir 'n klein porsie kos. Die welsynstaat van die 20ste eeu het die aantal bedelaars aansienlik verminder deur uit staatsgeld regstreeks aan die basiese benodigdhede van die armes te voorsien.
Indië
In die hedendaagse Indië word bedelaars dikwels gebrandmerk as onverdienstelik. Mense dink dikwels dat bedelaars nie brandarm is nie en noem hulle professionele bedelaars. Hierdie opvatting word deur voetsool-navorsingsorganisasies soos Aashray Adhikar Abhiyan weerlê, wat sê by verre die meeste bedelaars en ander dakloses is brandarm en kwesbaar. Hul studies dui daarop dat 99% mans en 97% vroue hulle tot bedelary wend weens uiterste armoede, desperate migrasie van plattelandse dorpies en die onbeskikbaarheid van werk.
Wetlike beperkinge
Bedelary is al op verskeie plekke en vir verskeie redes beperk of verbied, gewoonlik vanweë 'n begeerte om openbare orde te handhaaf of mense sover te kry om te werk eerder as te bedel vir ekonomiese of morele redes. Verskeie Europese armwette het bedelary van die Renaissance tot die moderne tye verbied of beheer, met wisselende mates van doeltreffendheid en handhawing. Soortgelyke wette is deur baie ontwikkelende lande soos Indië aanvaar.
China
Bedelary is onwettig in China as: In die eerste geval sal oortreders 10 tot 15 dae tronkstraf moet uitdien, met 'n bykomende boete wat minder is as RMB 1,000; in die tweede geval is die straf vyf dae in die tronk of 'n waarskuwing.
Italië
Bedelary met kinders of diere is verbode, maar die wet word nie afgedwing nie.
Oostenryk
Daar is nie 'n landwye verbod nie, maar dit is onwettig in etlike federale state.
Marshalleilande
Die Marshalleilande is in die ooste van die Noordelike Mariana-eilande, in die noordooste van die Gefedereerde State van Mikronesië, in die suidooste van Japan, in die weste van Hawaii en in die noordweste van Kiribati geleë. Die hoofstad en grootste stad is Majuro.